ઇંગ્લેન્ડ માટે 104 ટેસ્ટ રમનારા આ દિગ્ગજ ખેલાડીએ ઇન્સ્ટાગ્રામ પર નિવૃત્તિની જાહેરાત કરતા લખ્યું છે કે, ‘કોઈએ ટ્વીટ કરીને મને જાણકારી આપી કે, મેં પ્રોફેશનલ કરિયરમાં 152 અડધી સદી અને 68 સદીની મદદથી 30 હજાર રન પૂરા કર્યા છે. ચાર એશીઝ જીતનારી ટીમનો હિસ્સો રહ્યો. ટ્વેન્ટી 20 વર્લ્ડ કપ જીત્યા. ભારતને તેના મેદાનમાં હરાવ્યું. બાંગ્લાદેશ સિવાય તમામ મુખ્ય ટેસ્ટ દેશો સામે ઘરેલુ અને વિદેશી ધરતી પર 100થી વધુ ટેસ્ટ રમ્યો. આ બધું મારા પરિવારને સમર્પિત છે, જેણે દરેક પરિસ્થિતિમાં મને સપોર્ટ કર્યો. મને તેમની પર ગર્વ છે. તે સૌનો આભાર.’